เตรียมอุปกรณ์พื้นฐาน เลือกกรง ดูแลรักษากรงให้สะอาด เตรียมอาหาร น้ำดื่ม และของเล่นให้พร้อม
มองหาวัสดุรองกรงที่ผลิตขึ้นสำหรับกระต่ายโดยเฉพาะหรือที่ระบุไว้ว่าปลอดภัยต่อกระต่าย วัสดุรองกรงที่เหมาะสมที่สุดประเภทหนึ่งคือหญ้าแห้งที่สามารถทานได้อย่างปลอดภัยและเพิ่มความอบอุ่นให้น้องกระต่ายในช่วงกลางคืนที่มีอากาศเย็น อย่างไรก็ตาม สำหรับกระต่ายตัวเมียที่กำลังตั้งท้องและลูกๆ ให้คุณเลือกใช้หญ้าอัลฟาฟ่าแทน ในขณะที่กระต่ายที่โตเต็มวัยแล้วให้เลือกใช้เป็นหญ้าทิโมธีอาจเหมาะสมมากกว่า  คุณสามารถเลือกใช้วัสดุรองกรงปราศจากฝุ่นที่ทำจากเศษไม้หรือกระดาษรีไซเคิลได้เช่นกัน หลีกเลี่ยงการใช้เปลือกไม้ไพน์หรือไม้ซีดาร์ที่เป็นอันตรายต่อน้องกระต่าย รองพื้นกรงให้สูงขึ้นมาอย่างน้อย 2-3 นิ้ว (5-7.5 ซม.) และเกลี่ยให้เรียบเสมอกัน และหากคุณเลือกใช้หญ้าแห้ง ให้วางเป็นกองสูงขึ้นมาตามขอบกรงเพื่อให้กระต่ายของคุณได้แทะเล็มและยังมีพื้นที่บริเวณตรงกลางเหลืออยู่ไว้สำหรับให้เขาวิ่งเล่นและนอนหลับ  เพื่อให้ทำความสะอาดได้ง่ายขึ้นและเพิ่มชั้นป้องกันการรั่วซึม ให้รองพื้นกรงเพิ่มอีกชั้นด้วยแผ่นรองซับฉี่สุนัขหรือกระดาษหนังสือพิมพ์ไว้ใต้วัสดุรองกรง พยายามรองพื้นกรงให้เป็นชั้นหนาเพื่อป้องกันไม่ให้กระต่ายของคุณได้รับบาดเจ็บที่ขา อาการบาดเจ็บที่ขาเช่นนี้มักเกิดขึ้นเมื่อน้องกระต่ายนั่งบนพื้นผิวที่แข็งและชื้น พื้นกรงที่หนาจะช่วยกันกระแทกและป้องกันไม่ให้ขาของเขาสัมผัสถูกตรงบริเวณที่เลอะเทอะได้ แม้ว่าโดยทั่วไปกระต่ายจะไม่มีปัญหากับการนอนหลับบนพื้นผิวที่นุ่ม แต่การเตรียมที่นอนแยกต่างหากให้เจ้ากระต่ายก็ทำให้เขานอนหลับสบายยิ่งขึ้น และยังช่วยเพิ่มความน่ารักให้กับกรงที่ตกแต่งเป็นอย่างดีอีกด้วย วางที่นอนให้ชิดมุมหรือกำแพงด้านใดด้านหนึ่งเพื่อให้เหลือพื้นที่อีกมากมายสำหรับกิน เล่น และยืดแข้งยืดขา ที่นอนสำหรับน้องกระต่ายมีให้เลือกทั้งแบบเสื่อฟาง เปล และเบาะที่คล้ายกับเบาะนอนสำหรับสุนัข การฝึกเจ้ากระต่ายให้ขับถ่ายเป็นที่จะช่วยให้กรงของเขาสะอาดและถูกสุขอนามัยยิ่งขึ้น หาซื้อกระบะขับถ่ายสักอันที่มีขนาดพอดีกับพันธุ์กระต่ายของคุณและรองด้วยวัสดุที่ทำจากกระดาษให้เรียบร้อย หรือจะรองด้วยกระดาษหนังสือพิมพ์ฉีกเป็นเส้นๆ ผสมกับหญ้าแห้งที่เหลือจากการรองพื้นกรงก็ได้เช่นกัน หลีกเลี่ยงการใช้ทรายขับถ่ายสำหรับแมวที่เป็นอันตรายต่อกระต่ายหากกลืนเข้าไป ควรแน่ใจว่าภายในกรงมีพื้นที่กว้างพอเพื่อให้น้องกระต่ายเดินไปมาในกรงได้อย่างสะดวกสบาย ตามกฎพื้นฐานแล้ว น้องกระต่ายควรยืนขึ้นด้วยขาหลังได้โดยที่หูไม่สัมผัสถูกด้านบนของกรง กรงที่มีพื้นที่ใหญ่พอสำหรับกระต่ายที่มีขนาดตัวปานกลางควรมีขนาดอย่างน้อย 32 ตารางฟุต (ประมาณ 3 ตารางเมตร)  กระต่ายพันธุ์ใหญ่อย่างอิงลิชลอปหรือเฟลมิชไจแอนท์อาจจำเป็นต้องใช้กรงที่มีขนาดใหญ่ถึง 44 ตารางฟุต (4 ตารางเมตร) เลือกกรงที่มีขนาดใหญ่ขึ้นหากคุณต้องการเลี้ยงกระต่ายมากกว่า 2 ตัว โดยธรรมชาติแล้วน้องกระต่ายจะชอบอยู่ในพื้นที่ปิดและมืด คุณจึงควรลงทุนเพิ่มสักนิดเพื่อซื้อกรงที่แบ่งพื้นที่เป็นหลายห้องหรือหลายชั้นเพื่อให้กระต่ายของคุณมีพื้นที่ส่วนตัวที่เงียบและสงบสำหรับพักผ่อนในยามต้องการ  กรงที่แบ่งเป็นพื้นที่ย่อยๆ อาจมีราคาสูงกว่ากรงแบบชั้นเดียว แต่เชื่อสิว่าพื้นที่ภายในกรงที่มากขึ้นก็คุ้มค่ากับเงินที่คุณจ่ายเพิ่มไป ไม่ว่าจะเลือกซื้อกรงประเภทใด คุณควรแน่ใจว่ากระต่ายแต่ละตัวมีพื้นที่ส่วนตัวเป็นของตัวเอง การได้มุดซ่อนตัวในพื้นที่ของตัวเองจะช่วยให้เจ้ากระต่ายคลายความเครียดลงไปได้ พื้นกรงที่เป็นซึ่เหล็กอาจทำให้ขาของน้องกระต่ายลงไปติดในร่องเมื่อยืนหรือเดินในกรงและทำให้ได้รับบาดเจ็บได้ คุณจึงควรเลือกซื้อกรงที่มีพื้นแข็งที่นอกจากจะปลอดภัยต่อน้องกระต่ายแล้วยังสามารถรองพื้นด้วยวัสดุรองกรงและทำความสะอาดได้ง่ายขึ้นอีกด้วย หากคุณต้องการใช้กรงที่พื้นเป็นซี่เหล็ก ให้รองพื้นกรงด้วยกระดาษลังหรือแผ่นไม้ให้เรียบร้อยเพื่อให้น้องกระต่ายยืนและเดินได้อย่างสะดวกสบายยิ่งขึ้น ประตูกรงควรเปิดออกได้กว้างพอสำหรับนำอุปกรณ์จำเป็นต่างๆ เข้าไปในกรงได้อย่างง่ายดาย ไม่ว่าจะเป็นชามอาหาร ขวดน้ำ เตียงนอน กระบะขับถ่าย และของเล่นเล็กน้อยสำหรับให้น้องกระต่ายเล่น และแน่นอน ทางเข้าจะต้องไม่แคบเกินไปจนไม่พอดีกับตัวเจ้ากระต่ายเอง กรงบางอันอาจมีประตูทางเข้าหลายทาง เช่น ประตูเพิ่มเติมด้านข้างหรือประตูขนาดใหญ่ด้านบน ที่จะช่วยให้คุณนำอุปกรณ์ต่างๆ เข้าออกได้ง่ายดายยิ่งขึ้น กระต่ายเป็นสัตว์ที่กระฉับกระเฉงและไม่ชอบนั่งอยู่เฉยๆ เป็นเวลานาน ด้วยเหตุนี้พื้นที่โดยส่วนใหญ่ในกรงจึงควรถูกจัดเตรียมไว้ให้น้องกระต่ายได้วิ่งเล่นและสำรวจไปรอบๆ ซึ่งตามหลักการแล้ว เจ้ากระต่ายควรกระโดดได้ถึง 3-4 รอบจากด้านหนึ่งของกรงไปยังอีกด้านหนึ่ง เมื่อได้วิ่งเล่นไปมาอย่างอิสระ กระต่ายของคุณก็จะมีความสุขและสุขภาพแข็งแรงอย่างแน่นอน  สำหรับกรงมาตรฐานที่มีขนาดราว 32 ตารางฟุต ให้เตรียมพื้นที่ไว้สำหรับทานอาหารและนอนหลับเพียง 8 ตารางฟุตเท่านั้น  เตรียมอุปกรณ์สำหรับออกกำลังกายต่างๆ อย่างลูกบอลและกล่องไว้ในกรงเพื่อเพิ่มสิ่งกีดขวางเล็กๆ น้อยๆ ในระหว่างที่เจ้ากระต่ายวิ่งไปมา หญ้าแห้งหรือฟางที่รองพื้นกรงจะเริ่มลดน้อยลงเมื่อเวลาผ่านไปเนื่องจากน้องกระต่ายทานเข้าไป เมื่อวัสดุรองกรงเริ่มลดลง ให้คุณเติมเพิ่มเข้าไปอีก 1-2 กำมือตรงจุดที่บางกว่าบริเวณอื่น วัสดุรองกรงจากธรรมชาติไม่จำเป็นต้องเปลี่ยนเป็นประจำ แต่เปลี่ยนเฉพาะเมื่อเริ่มเปียกแฉะหรือมีกลิ่น จำไว้ว่าวัสดุรองกรงจะต้องมีปริมาณที่เหมาะสมตลอดเวลา นำชามอาหารและขวดน้ำมาขัดล้างให้สะอาดด้วยน้ำอุ่นและสบู่เหลวสูตรอ่อนโยนอย่างน้อยเดือนละครั้ง ตรวจดูให้แน่ใจว่าว่าล้างสะอาดหมดจด เนื่องจากสิ่งตกค้างอาจทำให้กระต่ายของคุณป่วยได้  หากคุณเลือกใช้ชามอาหารและขวดน้ำแบบเซรามิก คุณสามารถนำเข้าเครื่องล้างจานได้เพื่อประหยัดแรงและเวลาของคุณ คุณอาจจำเป็นต้องล้างทำความสะอาดชามอาหารและขวดน้ำบ่อยขึ้นหากดูสกปรกและสัมผัสถูกปัสสาวะหรืออุจจาระ หมั่นทำความสะอาดกระบะขับถ่ายเป็นประจำทุกวันเพื่อสุขอนามัยที่ดีของเจ้ากระต่าย นอกจากนี้การจัดการกระบะขับถ่ายให้สะอาดอยู่เสมอยังช่วยลดโอกาสที่กระต่ายของคุณจะขับถ่ายตรงบริเวณอื่นของกรงอีกด้วย  สวมถุงมือยางเสมอและนำอุจจาระเททิ้งลงในถุงพลาสติกที่รูดปิดหรือมัดได้ ฉีดน้ำส้มสายชูขาวหรือน้ำยาฟอกขาวผสมน้ำบนกระบะขับถ่ายเพื่อกำจัดกลิ่นเหม็นและเชื้อแบคทีเรีย หลังจากนำกระต่ายไปไว้ในบริเวณที่ปลอดภัยแล้ว ให้นำกรงออกไปไว้ข้างนอกและฉีดน้ำยาที่ได้จากการผสมน้ำยาฟอกขาว 1 ส่วนต่อน้ำเปล่า 10 ส่วน ทิ้งไว้นาน 15-20 นาทีแล้วจึงใช้สายยางฉีดล้างออกให้สะอาดทั้งด้านในและด้านนอกของกรง จากนั้นนำกรงไปผึ่งให้แห้งสนิทและรองพื้นกรงใหม่ให้เรียบร้อย  การฆ่าเชื้อโรคทั่วทั้งกรงเป็นครั้งคราวจะช่วยกำจัดกลิ่นเหม็นและทำให้กรงปราศจากเชื้อโรคที่เป็นอันตรายต่อสุขภาพเจ้ากระต่ายได้ ควรแน่ใจว่าไม่มีน้ำยาฟอกขาว (รวมถึงไอละเหย) เหลือตกค้างอยู่ในกรงก่อนนำกระต่ายกลับเข้าไปในกรง คอยมองดูเจ้ากระต่ายทุกๆ ชั่วโมงเพื่อให้แน่ใจว่าเขามีความสุข สะดวกสบาย และปลอดภัย หากน้องกระต่ายถูกทิ้งไว้โดยไม่ได้รับการดูแล เขาอาจได้รับบาดเจ็บหรือขาดอาหารและน้ำดื่มโดยที่คุณไม่รู้ กระต่ายเป็นสัตว์สังคมและคงไม่ชอบนักหากตนเองถูกขังเป็นเวลานาน คุณจึงควรปล่อยให้เจ้ากระต่ายออกมาจากกรงทุกๆ วันเพียงวันละไม่กี่ชั่วโมงเพื่อให้เขาได้วิ่งเล่น สำรวจ และนอนคุดคู้อยู่ใกล้คุณ เตรียมขวดน้ำให้พร้อมเพื่อให้มั่นใจว่ากระต่ายของคุณมีน้ำดื่มที่สะอาดและสดชื่นไว้ดื่มตลอดทั้งวัน ติดขวดน้ำไว้ที่ด้านข้างของกรงด้วยตะขอโลหะเรียวบางที่อยู่ด้านหลังของขวดน้ำและเช็คดูให้แน่ใจว่าหลอดดูดอยู่ในตำแหน่งที่ต่ำพอดีเพื่อให้น้องกระต่ายดื่มน้ำได้อย่างสะดวกโดยไม่ต้องยืดตัวมากเกินไป  ขวดน้ำขนาด 20 ออนซ์ (600 มล.) สามารถบรรจุน้ำดื่มได้พอดีกับกระต่าย 1 ตัวต่อการดื่ม 2 วันหรือกระต่าย 2 ตัวต่อการดื่ม 1 วัน หากให้ดีที่สุด ควรเตรียมขวดน้ำให้กระต่ายแต่ละตัวเพื่อหลีกเลี่ยงไม่ให้พวกเขาแย่งดื่มน้ำกัน กระต่ายของคุณอาจชื่นชอบดื่มน้ำจากชามมากกว่า อย่างไรก็ตาม ชามจะพลิกคว่ำได้ง่ายและอาจเป็นแหล่งสะสมของเศษต่างๆ อย่างอาหาร อุจจาระ และวัสดุรองกรง คุณจึงควรหมั่นทำความสะอาดชามน้ำดื่มเป็นประจำ ชามอาหารที่ใช้จะต้องมีขนาดที่ใหญ่พอสำหรับใส่อาหารให้น้องกระต่ายทานได้อย่างเพียงพอ แต่ก็ต้องมีขนาดเล็กพอที่จะสามารถนำเข้าไปและออกจากกรงได้ง่าย เว้นพื้นที่ระหว่างชามอาหารและขวดหรือชามน้ำไว้เล็กน้อยเพื่อป้องกันไม่ให้อาหารเปียกน้ำ  หากคุณต้องการให้กระต่ายของคุณได้รับอาหารที่สมดุล ให้แบ่งอาหารออกเป็น 2 ชาม ชามหนึ่งสำหรับอาหารเม็ดและอีกชามหนึ่งสำหรับผักและผลไม้ คุณไม่จำเป็นต้องเตรียมชามอาหารหากใช้วิธีโรยอาหารบนพื้นกรงแทน โดยโรยอาหารเม็ดหรือผักผลไม้ปริมาณ 1 กำมือให้ทั่วพื้นกรงเพียงวันละครั้ง การปล่อยให้เจ้ากระต่ายได้ออกหาอาหารจะช่วยกระตุ้นสัญชาตญาณของเขาและทำให้เขามีกิจกรรมสนุกๆ ทำ แม้ว่าผู้เลี้ยงโดยส่วนใหญ่จะนิยมเลือกให้อาหารเม็ดกับกระต่ายมากที่สุด แต่อาหารแห้งผสมสูตรออแกนิกก็เป็นอีกตัวเลือกหนึ่งที่มีส่วนช่วยในการบำรุงร่างกายของน้องกระต่าย อาหารแห้งโดยส่วนใหญ่ประกอบด้วยสารอาหารที่มีประโยชน์มากมายและมีคุณค่าทางโภชนาการสูง คุณจึงควรให้อาหารน้องกระต่ายเพียง 1 กำมือเล็กๆ ต่อวันเท่านั้น ซึ่งเขายังสามารถทานหญ้าหรือหญ้าแห้งได้ตามต้องการเมื่อรู้สึกหิวขึ้นมาในระหว่างวัน  คุณยังสามารถนำชิ้นแครอท ขึ้นช่าย หรือผักใบเขียวใส่ลงไปในชามอาหาร 2 ครั้งต่อวันเพื่อให้น้องกระต่ายได้ทานของอร่อยๆ และเพิ่มความหลากหลายให้กับอาหารของเขา  เพื่อเพิ่มความหลากหลายให้กับอาหารของน้องกระต่าย ให้คุณเตรียมหญ้าแห้งให้เต็มรางหญ้าเป็นประจำทุกวัน หญ้าเป็นอาหารที่ดีที่สุดของกระต่ายป่า ดังนั้นการให้หญ้าแห้งกับกระต่ายเลี้ยงจึงนับเป็นหนึ่งในตัวเลือกที่ดีที่สุดของเขาเช่นเดียวกัน เจ้ากระต่ายสามารถแทะพลาสติกนิ่มๆ จนทะลุในเวลาไม่นาน คุณจึงควรเตรียมของเล่นแข็งๆ อย่างบล็อกไม้ที่เหมาะกับการแทะเป็นอย่างยิ่ง ซึ่งคุณสามารถหาซื้อบล็อกไม้ได้ตามร้านขายสัตว์เลี้ยงทั่วไป รวมถึงเชือก กระดาษลัง หรือเศษผ้าหรือหนังพีวีซีก็สามารถเตรียมเป็นของเล่นให้เจ้ากระต่ายได้เช่นกัน  การแทะของเล่นไม่เพียงเพิ่มความสนุกให้เจ้ากระต่ายเท่านั้น แต่ยังเป็นประโยชน์ต่อเขาอีกด้วย เพราะเมื่อฟันของเขายาวเกินไป ก็จะทำให้เขาทานอาหารได้ไม่สะดวกนัก หลีกเลี่ยงของเล่นที่ทำจากไม้เนื้ออ่อนที่อาจแตกเป็นเศษเล็กเศษน้อยและทำให้ติดคอได้
เลือกวัสดุรองกรงที่ปลอดภัยต่อกระต่าย. รองพื้นกรงให้ทั่วด้วยวัสดุรองกรง. เตรียมที่นอน. เตรียมกระบะขับถ่าย. เลือกซื้อกรงที่มีพื้นที่กว้างขวางพอ. ลงทุนเพิ่มสักนิดเพื่อซื้อกรงที่แบ่งเป็นพื้นที่ย่อยๆ หรือมีหลายชั้น. เลือกกรงที่พื้นเป็นพลาสติกแข็ง. เลือกกรงที่มีประตูขนาดใหญ่. ควรแน่ใจว่ากรงมีพื้นที่กว้างพอสำหรับวิ่งไปมา. เปลี่ยนวัสดุรองกรงเมื่อเริ่มบางลง. ล้างทำความสะอาดชามอาหารและขวดน้ำเป็นครั้งคราว. ตักอุจจาระออกจากกระบะขับถ่ายวันละครั้ง. ฆ่าเชื้อโรคทั่วทั้งกรงสัปดาห์ละครั้ง. คอยสังเกตดูกระต่ายของคุณเมื่ออยู่ในกรง. เตรียมขวดน้ำ. เตรียมชามอาหาร. เติมอาหารแห้งที่มีคุณค่าสมดุลลงในชามอาหาร. เตรียมของเล่นให้เขาได้เล่นสนุก.
https://www.wikihow.com/Prepare-a-Rabbit-Cage https://www.wikihow.com/Prepare-a-Rabbit-Cage https://www.wikihow.com/Prepare-a-Rabbit-Cage https://www.wikihow.com/Prepare-a-Rabbit-Cage
Adding the Basic Amenities Choosing a Cage Maintaining a Rabbit Cage Providing Food, Water, and Toys